בונו

פול דייוויד יוּסוֹן (באנגלית: Paul David Hewson; נולד ב-10 במאי 1960), הידוע בשם הבמה בונו (Bono), הוא זמר-יוצר, מוזיקאי, פילנתרופ ואיש עסקים אירי, ידוע בשל היותו סולן להקת הרוק האירית U2. בונו נולד וגדל בדבלין, אירלנד. אביו רוברט יוסון היה קתולי, ואמו אייריס רנקין הייתה חברת הכנסייה האירית. נישואים בין-דתיים היו נדירים מאוד באירלנד באותם ימים. אמו אף גידלה אותו כפרוטסטנטי, בניגוד לחוק (שקבע שילדים מזיווגים מעורבים צריכים להתחנך כקתולים). כשהיה בונו בן 14, נפטרה אימו ממפרצת מוחית בלווית אביה. שירים רבים של להקת U2 מתמקדים באובדן של אימו. ב-1975, הכיר בונו את אליסון סטיוארט (Stewart). הזוג נישא ב-21 באוגוסט 1982. לזוג ארבעה ילדים, שני בנים ושתי בנות: אלייז'ה, ג'ון, ג'ורדן ואיב. בונו הוא נוצרי מאמין, אם כי מסרב לשייך את עצמו לכנסייה מסוימת. בריאיון ב-2022, בונו אמר שיש לו חצי אח. ב-1976, הוקמה להקת U2. תחילה נקראה הלהקה "Feedback", ולאחר מספר חודשים שונה שמה ל"The Hype". בונו כותב את רוב המילים והלחנים של שירי הלהקה. ב-2005, נכנסה הלהקה להיכל התהילה של הרוק אנד רול. בונו זכה במספר פרסים ביחד עם להקתו, הכוללים: 22 פרסי גראמי ופרס גלובוס הזהב בקטגוריית "שיר השנה" (על השיר "The Hands That Built America", שיר שנכלל בפסקול הסרט "כנופיות ניו-יורק"). נכון ל-2016, הוציאה הלהקה 14 אלבומי אולפן, 7 אלבומי אוסף ושני אלבומי הופעה חיה. בשנת 2020 הוציא בשיתוף פעולה עם מרטין גריקס את השיר של יורו 2020. בונו הוא האיש היחיד שהיה מועמד לפרס האוסקר, פרס גלובוס הזהב, פרס גראמי ולפרס נובל לשלום. בונו היה מועמד לפרס נובל לשלום בשנים 2003, 2005 ו-2006. בשנת 2005, הוא נבחר לאיש השנה של המגזין "טיים" יחד עם ביל ומלינדה גייטס. באותה שנה זכה בפרס TED. ב-29 במרץ 2007 קיבל את התואר "אביר מפקד של מסדר האימפריה הבריטית". ב-1 בנובמבר 2022, בונו הוציא ביוגרפיה בשם "Surrender: 40 Songs, One Story". בונו כמעט תמיד נראה בפומבי עם משקפיים מכיוון שיש לו גלאוקומה. ב-2010 בונו נפצע בעמוד השדרה בזמן ההכנות לסיבוב הופעות של U2 ועבר ניתוח במינכן. עקב הפציעה, U2 דחתה את ההופעות שלה בצפון אמריקה ל-2011. ב-16 בנובמבר 2014, בונו היה מעורב בתאונת אופניים בסנטרל פארק בניו יורק ועבר ניתוח.Jason Newman, Bono's Doctor Details Horrific Injuries After Bike Accident, Rolling Stone, ‏2014-11-19 (באנגלית אמריקאית) ב-2016, בונו עבר ניתוח לב פתוח. בונו כונה תחילה "בונו ווקס", עיוות של "בונה ווקס", שמה של חנות למכשירי שמיעה בדבלין. משמעות הביטוי בלטינית היא "קול טוב". נטען כי כונה כך על ידי חברו גאווין פריידיי, מפני שנהג לשיר בקול רם כל כך שנדמה היה שהוא שר לחירשים. בתחילה בונו סלד מהכינוי, אבל לאחר שלמד שהוא מתורגם בצורה חופשית ל"קול טוב", אימץ אותו. למרות שזהו שם הבמה שלו, אשתו, משפחתו, חבריו ללהקה ומקורביו משתמשים גם הם בשם. אמונתו הדתית של בונו תמיד הייתה חזקה והדריכה את פעולותיו ההומניטריות. מאז 1999, בונו נעשה פעיל יותר ויותר במערכה לביטול החובות של מדינות עולם שלישי והעלאת המודעות למצוקה של יבשת אפריקה, כולל מגפת האיידס. הוא נפגש עם פוליטיקאים נחשבים ברחבי העולם, ונושא נאומים בכנסים בינלאומיים למען אפריקה. הוא עזר להקים ארגונים שנועדו להעלות את המודעות לצורך בעזרה דחופה ליבשת השחורה. ב-2005, בונו שיתף פעולה עם בוב גלדוף וביחד הם ארגנו את מופע הלייב 8. כותב טור פובליציסטי בעיתון הניו יורק טיימס. בשנת 2021 דיבב בסרט האנימציה "לשיר 2", את דמותו של האריה וכוכב הרוק קליי קאלאווי. אתר האינטרנט הרשמי של בונו (באנגלית) בונו, סרטונים בערוץ היוטיוב בונו, במסד הנתונים הקולנועיים IMDb (באנגלית) בונו, באתר AllMovie (באנגלית) בונו, במסד הנתונים הקולנועיים KinoPoisk (ברוסית) בונו, באתר אפל מיוזיק (באנגלית) בונו, באתר ספוטיפיי בונו, באתר AllMusic (באנגלית) בונו, באתר MusicBrainz (באנגלית) בונו, באתר Discogs (באנגלית) בונו, באתר Songkick (באנגלית) בונו, באתר SecondHandSongs בונו, באתר DNCI בונו, באתר בילבורד (באנגלית) עינב שיף‏, פרו בונו, באתר וואלה, 10 במאי 2010 דיוויד מרקזה, בונו: "אין לי שום כוונה להתפייס עם העולם. זה לא על הפרק", באתר הארץ, 17 בנובמבר 2022 בונו, באתר אנציקלופדיה בריטניקה (באנגלית) Harry Browne, The Frontman: Bono. Verso Books, 2013. עמ' 11-14. U2’s Bono Opens Up About Jesus, God And Praying With His Kids. הפינגטון פוסט, 11 באפריל 2014; The Church of U2, ניו יורקר, 18 בספטמבר 2014. Sinéad Crowley, Bono reveals he has a half-brother who he 'adores', 2022-06-26 Bono: I’ve had glaucoma for past 20 years, the Guardian, ‏2014-10-17 (באנגלית) Bono Discharged from Hospital, U2.com (באנגלית) North American Leg Postponed, U2.com (באנגלית) הקריירה החדשה של בונו: פובליציסט ב"ניו-יורק טיימס", באתר גלובס, 11 בינואר 2009